A magyar startupokat díjaztak Amerikában
A világ egyik legjelentõsebb infokommunikációs technológiai kiállításán, a hannoveri CeBIT-en és az egyik legnagyobb interaktív technológiai fesztiválján, az austini South by Southwest-en is sikeresen szerepeltek a Magyar Nemzeti Kereskedõház közremûködésével kivitt magyar vállalkozások.
Az MNKH közleménye szerint az amerikai egyesült államokbeli SXSW-en bemutatkozó hat magyar startup a rengeteg pozitív szakmai visszajelzés mellett, konkrét együttmûködéseket készítettek elõ  többek között nemzetközi mentorokkal, gyártókkal, illetve potenciális szakmai partnerekkel. 

Az austini székhelyû International Accelerator nevû startup mentor céggel kötött együttmûködés keretében a magyar csapatok amerikai befektetõk és tanácsadók elõtt tarthattak bemutatkozó prezentációt ("pitchelhettek"), illetve kiállíthattak a több ezer látogatót vonzó startup expo-n is.

Drónok és virtuális valósághoz

A közel 50 éves CeBIT-en a magyar nemzeti standon 11 vállalkozás kapott lehetõséget a bemutatkozásra, köztük személyvédelemmel, vállalkozásfejlesztési- és játékszoftverekkel, illetve elektronikus aláírással foglalkozó kis- és középvállalkozások. A külön startupok számára kialakított pavilonban három innovatív cég jelenhetett meg.

Az MNKH tájékoztatása szerint a magyar kiállítókat nagyfokú érdeklõdés övezte, folyamatosak voltak a megkeresések és az elõre egyeztetett, illetve helyszíni indíttatású tárgyalások. Az egyik vállalkozás például meghívást kapott Berlinbe a standnál megkezdett egyeztetés folytatásaként, illetve számos együttmûködést is sikerült elõkészíteni potenciális partnerekkel.

Az idei CeBIT-en a drónok és a virtuális valósághoz kapcsolódó fejlesztések kerültek a középpontba, a legújabb marketing, IoT és adatkezelési megoldások mellett - olvasható a közleményben.